Ողջույն, ես Բարկ Բեհրն եմ`
11 տարեկան:
Այսօր այստեղ եմ եկել, որպեսզի խոսենք սննդին առնչվող մեզ անհանգստացնող հարցերից:
Նախ և առաջ կցանկանայի ասել,
որ իսկապես զարմացած եմ, թե որքան հեշտությամբ են
հեռուստատեսությամբ ցուցադրվող գովազդները խաբում երեխաներին
Նրանք տեսնում են դրանք հեռուստացույցով, հանրային դպրոցներում և
և գրեթե ամենուր, ուր էլ աչքդ թեքես:
Ինձ թվում է, որ ընկերությունները
միշտ փորձում են ինձ նման երեխաներին համոզել,
որպեսզի վերջիններս իրենց ծնողներին ստիպեն գնել այնպիսի անպետք բաներ,
որոնք ընդհանրապես օգտակար չեն թե´ մեր և թե´ ամբողջ աշխարհի համար:
Փոքրիկներին հատկապես
գրավում են գունավոր փաթեթավորումը
և պլաստմասե խաղալիքները:
Պետք է նշեմ, որ ես էլ նրանցից մեկն էի:
Ես էլ նրանց պես մտածում էի, որ այդ սնունդը
պատրաստում էին ուրախ, փոքր ագարակներում,
որտեղ խոզերը թավալվում էին ցեխի մեջ, իսկ կովերը ամբողջ օրը արածում էին դաշտերում :
Շուտով պարզեցի, որ դա այնքան էլ այդպես չէ:
Սկսեցի համացանցում,
գրքերում, փաստագրական ֆիլմերում,
իմ ընտանիքի հետ ճանապարհորդությունների ընթացքում նյութեր փնտրել այս ահավոր սննդի մասին:
Պարզեցի արդյունաբերված սննդային համակարգի գաղտնի կողմերը:
Նախ և առաջ դա կատարվում է գենետիկորեն պատրաստված սերմերի և այլ նյութերի միջոցով:
Ահա այս ձևով էլ լաբորատորիայում սերմը կեղծում են,
որն արդեն դեմ է բնության օրենքներին:
Օրինակ նրանք վերցնում են ձկան ԴՆԹ-ն
և դնում լոլիկի ԴՆԹ-ի մեջ….զզվելի է:
Ինձ սխալ մի հասկացեք, ես ձուկ և լոլիկ սիրում եմ,
բայց այս ամենն ուղղակի ահավոր է:
(Ծիծաղ)
Այնուհետև սերմերը ցանում են, աճեցնում:
Ապացուցված է, որ նրանց արտադրած սնունդը
լաբորատորիայի կենդանիների մոտ առաջացնում է քաղցկեղ և այլ հիվանդություններ:
Եվ մարդիկ 1990-ականներից սկսած ուտում են
հենց այս ձևով պատրաստված սնունդը:
Շատ մարդիկ անգամ չգիտեն նմանատիպ բաների գոյության մասին:
Գիտեի՞ք, որ գենետիկորեն պատրաստված հացահատիկ կերած առնետների մոտ
լյարդի և երիկամների թունավորման ախտանշաններ են ի հայտ եկել :
Սրա արդյունքում առաջանում է երիկամների բորբոքում և ախտահարում, ավելանում է երիկամների քաշը:
Մինչդեռ համարյա բոլոր տեսակի հացահատիկները, որ ուտում ենք,
որոշ չափով գենետիկորեն փոխակերպված են:
Եվ թույլ տվեք մի բան ևս ասել
ամեն ինչի մեջ էլ հացահատիկ կա:
Ինձ մի ստիպեք խոսել սահմանափակ պայմաններում պահվող կենդանիների
կերակրման գործընթացի (ՍՊՊԿԿՊ) մասին:
(Ծիծաղ)
Հանրաճանաչ ագարակատերերը հնածո վառելիքից պատրաստած
պարարտանյութեր են օգտագործում,
որն էլ խառնում են հողի հետ, որպեսզի արագացնեն բույսերի աճը:
Նրանք միևնույն բերքը աճեցնում են մի քանի անգամ`
հողից հանելով բոլոր սննդարար նյութերը:
Ավելին, մոլախոտերին և միջատներին սպանելու համար
նրանք մրգերի և բանջարեղենների վրա փչում են ավելի վնասակար քիմիական նյութեր,
ինպիսիք են օրինակ պեստիցիդը և հերբիցիդը (քլորոֆենիլդիմեթիլմիզանյութ):
Երբ անձրև է գալիս, այս քիմիական նյութերը ներծծվում են հողի մեջ
կամ հոսում են մեր ջրատար խողովակների միջով`
թունավորելով նաև մեր ջուրը:
Հետո նրանք ճառագայթում են մեր սննունդը` փորձելով դրանք ավելի երկար պահել,
որպեսզի սնունդը մինչև սուպերմարկետ հասնելը
կարողանա երկար ճանապարհ անցնել:
Հետո ինքս ինձ հարցրեցի,
թե ինչ կարող եմ անել, ինչպես կարող եմ փոխել այս ամենը:
Ահա թե ինչ պարզեցի:
Պարզեցի, որ իսկապես ավելի լավ տարբերակի հնարավորություն կա:
Որոշ ժամանակ առաջ
ցանականում էի ֆուտբոլի ազգային հավաքականի խաղացող դառնալ:
Հետո մտածեցի, որ ես ավելի լավ է դրա փոխարեն օրգանական գյուղատնտեսությամբ զբաղվող ագարակատեր դառնամ:
(Ծափահարություններ)
Շնորհակալություն:
Եվ միայն այդ կերպ կկարողանամ մեծ ազդեցություն ունենալ աշխարհի վրա:
Այս մարդը Ջոլ Սալատինն է, մարդիկ նրան խելագար ագարակատեր են համարում,
քանի որ նա վերոնշյալ ձևով չի մշակում բերքը:
Քանի որ տանն եմ ստանում իմ կրթությունը
մի օր այցելեցի նրան, որպեսզի խոսեմ այս ամենի մասին:
Այս խելագար ագարակատերը
չի օգտագործում ո´չ պեստիցիդ, ո´չ հերբիցիդ
և ո´չ էլ գենետիկորեն փոխակերպված սերմեր:
Եվ դրա համար էլ նրան խելագար են համարում:
Ուզում եմ` իմանաք, որ մենք բոլորս էլ կարող ենք փոփոխություններ անել`
տարբեր ընտրություններ անելով,
գնելով սնունդը միայն տեղացի ագարակատերերից
կամ էլ մեր հարևաններից, որոնց մեր ամբողջ կյանքում ճանաչել ենք:
Ոմանք ասում են, որ օրգանական կամ տեղական սնունդը շատ ավելի թանկ է,
բայց դա իրո՞ք այդպես է:
Այն ամենը, ինչ իմացել եմ սննդի համակարգի մասին,
ինձ թույլ է տալիս մի բան ասել. կա´մ մենք վճարում ենք ագարակատերերին,
կա´մ էլ վճարում ենք հիվանդանոցներին:
(Ծափահարություններ)
Այժմ հստակ գիտեմ, թե որ մեկը պետք է ընտրեմ:
Ուզում եմ` իմանաք, որ այստեղ կան ագարակներ,
ինչպիսիք են օրիանակ Բիլ Քիների Sequachie Cove ագարակը, որը գտնվում է Թենեսի նահանգում,
որտեղ կովերը խոտ են ուտում,
իսկ խոզերը` ցեխի մեջ թավալվում (ինչպես առաջ էի մտածում):
Երբեմն գնում եմ Բիլի ագարակ,
որտեղ իսկապես կարող եմ մոտիկից տեսնել,
թե ինչպիսի ծագում ունի այն միսը, որն ուտում եմ:
Ուզում եմ` իմանաք,
որ երեխաները, անշուշտ, կուտեն թարմ բանջարեղեն և առողջարար սնունդ,
եթե նրանք ավելի շատ բան իմանան դրանց մասին, ինչպես նաև դրանց ծագման մասին:
Ուզում եմ իմանաք, որ յուրաքանչյուր համայնքում էլ
կան օրգանական սննդի խանութներ:
Ուզում եմ` իմանաք, որ ես, եղբայրս, քույրս
իսկապես սիրում ենք ուտել եփած գանգրակաղամբ:
Ուր էլ, որ գնում եմ, փորձում եմ անպայման խոսել սրա մասին:
Ոչ շատ երկար ժամանակ առաջ,
հորեղբայրս ասաց, որ նա իմ 6 ամյա զարմիկին եգիպտացորենի փաթիլներ է առաջարկել:
Ինքը հարցրել է, թե նա կցանկանար ուտել կարմրացրած օրգանական հացի կտորներ,
թե քացղր եգիպտացորենի փաթիլներ,
որի տուփի վրա մուլտֆիլմի հերոս է պատկերված:
Եվ գիտե՞ք, թե նա ինչ է պատասխանել հորը:
Ասել է, որ նախընտրում է օրգանական կարմրացրած հացի կտորներ,
քանի որ Բարկն ասել էր, որ նա չպետք է ուտի եգիպտացորենի փաթիլներ:
Ուստի, բարեկամներս, միայն այս կերպ կարող ենք ազդել
երեխաների ընտրության վրա:
Մի խոսքով, եթե հաջորդ անգամ նպարեղենի խանութ գնաք,մտածեք միայն տեղական սննդի մասին,
ընտրեք օրգանականը: Ճանաչեք ձեր ագարակատերին, ինչպես նաև իմացեք, թե ինչ եք ուտում:
Շնորհակալություն:
(Ծափահարություններ)